**KĖDAINIŲ PAGALBOS ŠEIMAI CENTRO**

**2019 METŲ VEIKLOS ATASKAITA**

**I SKYRIUS**

**BENDRA INFORMACIJA APIE ĮSTAIGĄ**

**Įstaigos pristatymas:** Kėdainių pagalbos šeimai centras, toliau tekste – Centras. Įmonės kodas 191017583, Vydūno g. 6, Kėdainiai, LT-57177, 8 (347) 5 55 31, interneto svetainės adresas [www.vgnsaulute.lt](http://www.vgnsaulute.lt). Įstaiga turi licenciją, Nr. L000000625, licencijos rūšis – Institucinė socialinė globa (ilgalaikė, trumpalaikė) vaikams su negalia, socialinės rizikos vaikams, likusiems be tėvų globos vaikams socialinės globos įstaigoje, išskyrus šeimyną. Licencija išduota 2015 m. sausio 21 d., patikslinta 2017 m. liepos 26 d., papildyta 2018 m. rugpjūčio 27 d.

**Veiklos rūšys:** kita stacionarinė globos veikla, (kodas 87.90) kita, nesusijusi su apgyvendinimu, socialinio darbo veikla (kodas 88.9). 2019 m. rugsėjo 1 d. pradėtos teikti palydimosios globos paslaugos. **Įstaigos vadovas:** Sandra Sagatienė.

**II SKYRIUS**

**ĮSTAIGOS VEIKLOS REZULTATAI**

**Socialinės globos paslaugos institucijoje ir bendruomeniniuose vaikų globos namuose. Tikslas:** užtikrinti socialinės globos paslaugas likusiems be tėvų globos vaikams institucijoje ir bendruomeniniuose vaikų globos namuose (toliau-BVGN). 2019 m. gruodžio 31 d. duomenimis įstaigoje socialinės globos paslaugos likusiems be tėvų globos vaikams buvo teikiamos 30 globojamų (rūpinamų) vaikų nuo 1 iki 18 metų amžiaus.

Informacija institucinėje globoje esančių apie vaikų judėjimą 2019 metais.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Iš viso vaikų 2018-12-31 d. duomenimis | Atvyko per 2019 m. | Išvyko per 2019 metus: 16 vaikų  Išvykimo priežastys: | | | | | | | Iš viso institucinėje globoje globojamų vaikų 2019-12-31 duomenimis/iš jų gyvena BVGN |
| Pas tėvus | Įvaikinti šeimoje užsienyje | Nustatyta globa šeimoje | Grįžo gyventi į globėjo šeimą | Nustatyta globa šeimynoje | Gyventi savarankiškai  sulaukus pilnametystės | Nustatyta globa kitoje globos įstaigoje |
| 46 | 0 | 2 | 2 | 1 | 1 | 2 | 6 | 2 | 30/6 |

Per 2019 m. institucijoje globojamų vaikų skaičius sumažėjo nuo 46 iki 30. 100 proc. globojamų (rūpinamų) vaikų buvo užtikrinamas sveikatos priežiūros, maitinimo, ugdymo, laisvalaikio praleidimo paslaugos. Organizuoti vaikų skiepijimai: gripo vakcina (19 vaikų); erkinio encefalito vakcina (33 vaikai); kokliušo, difterijos, stabligės vakcina (2 vaikai). Vykdytas institucijoje globojamų vaikų vaikų hospitalizavimas dėl šių priežasčių: ištyrimui dėl tuberkuliozės ir gydymo (1 vaikas); apsinuodijimas psichotropinėmis medžiagomis (2 vaikai); priklausomybė nuo psichotropinių medžiagų (2 vaikai); ūmus epilepsijos priepuolis (3 vaikai); EEG miego tyrimas (2 vaikai), operacijai dėl širdies nesuaugimo (1 vaikas); ūmi psichozė (3 vaikai). 1 vaikas patyrė rankos traumą, 1 vaikas patyrė kojos traumą. 10 vaikų konsultuoti gydytojo oftalmologo, 30 vaikų konsultuoti gydytojo pediatro, 1 vaikas konsultuotas kardiologo, 2 vaikai konsultuoti reumatologo ir chirurgo, 5 vaikai konsultuoti gydytojo otorinolaringologo. Sanatorinis gydymas taikytas 2 vaikams.

100 % bendradarbiaujama su visomis ugdymo įstaigomis, darbuotojai lankosi klasių susirinkimuose, užtikrina vaikų dalyvavimą renginiuose. Pašalintų iš mokyklos nėra, tačiau mokyklos lankymo problemų turi 22 % paauglystės amžiaus vaikų. Sudarytos sąlygos vaikams lankyti neformaliojo ugdymo užsiėmimus, mokyklas. Vaikai lanko neformaliojo ugdymo užsiėmimus mokyklose, kuriose mokosi.

Vasaros metu 23 vaikai stovyklavo įvairiose stovyklose prie jūros. Vasaros laikotarpiu nuo 2019 07 08 iki 2019-08-08 Kėdainių pagalbos šeimai centre veiklas vykdė savanoriai iš tarptautinės organizacijos AIESEC. Vasaros laikotarpiu 15 vaikų vyko į 5 dienų vasaros poilsio stovyklą „Mano kelias - 2“ prie Šušvės upės, Kėdainių rajone. 2019 m. rugsėjo – lapkričio mėn. 15 vaikų dalyvavo psichinės sveikatos stiprinimo projekte „Atrask save KITAIP“. Viena globotinė projektinės veiklos mokykloje metu 1 savaitę lankėsi Graikijoje.Vaikams per 2019 metus suorganizuota 20 įvairių išvykų. Visiems vaikams sudarytos sąlygos vykti į ekskursijas Lietuvoje ir kitose šalyse, kurias organizuoja mokyklos. 35 %. Kėdainių pagalbos šeimai centro vaikų vasaros atostogas leido paimančių svečiuotis asmenų šeimose. 33 % institucijoje globojamų (rūpinamų) vaikų turi svečiuotis paimančius asmenis, pas kuriuos praleidžia šventes, atostogas, savaitgalius.

Nustatyta mitybos kaina vaikui per dieną sudarė 5 Eur. Savaitgaliais ir švenčių metu maistas gaminamas kartu su vaikais tik šeimynų virtuvėse, bendra įstaigos virtuvė neveikia. Ne rečiau kaip du kartus per mėnesį, savaitgalio dienų maitinimui, šeimynos maisto produktus nusiperka pačios parduotuvėse už grynuosius pinigus. Nuo 2019-06-21 atnaujintas valgiaraštis globojamų (rūpinamų) vaikų maitinimui, suderintas su Valstybine maisto ir veterinarijos tarnyba, ir sudarytas 3 savaitėms, siekiant patiekalų įvairovės ir vaikų poreikių tenkinimo. Bendruomeniniai vaikų globos namai maistą perka patys, visas maistas gaminamas bendruomeniniuose vaikų globos namuose.

**Globos centro paslaugos. Tikslas:** paslaugų globėjams (rūpintojams) kokybės didinimas bei prieinamumo plėtra. Įgyvendinamas projektas „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“ Nr. 08.4.1-ESFA-V-405-02-0001, išplėstas paslaugas globėjams (įtėviams), šeimynų dalyviams teikiančių specialistų tinklas: nuo 2019 m. kovo 1 d. globos centre paslaugas teikia 5 etatai socialinio darbuotojo (globos koordinatoriaus), 1 etatas psichologo (globos koordinatoriaus), Valstybinės vaiko teisių apsaugos institucijos atestuoti asmenys darbuotojai (2 etatai). 5 etatai yra išlaikomi projekto lėšomis.

2019 m. Kėdainių r. savivaldybėje išplėstas Budinčio globotojo paslaugų tinklas, budinčiųjų globotojų padaugėjo nuo 2 iki 6. Paslaugas Globos centre globojamiems vaikams teikia 6 budintys globotojai, kurie savo namuose prižiūri 11 be tėvų globos likusių vaikų. Per 2019 metus į Budinčio globotojo šeimą atvyko 9 vaikai, išvyko 1 vaikas. Globėjams, įtėviams, šeimynų dalyviams ir globojamiems vaikams Globos centre teikiamos įvairios paslaugos, atsižvelgiant į individualius poreikius. Globos centro paslaugos suteiktos 245 šeimoms, globojančioms vaikus, surengta 10 savitarpio pagalbos grupių globėjams (įtėviams), budintiesiems globotojams, šeimynų dalyviams. 2019 m. Globėjų ir įtėvių įvadiniuose mokymuose ( pagal Globėjų ir įtėvių mokymo ir konsultavimo programą – GIMK) dalyvavo 6 šeimos ir 24 Kėdainių pagalbos šeimai centro socialiniai darbuotojai bei socialinio darbuotojo padėjėjai. Valstybinės vaiko teisių apsaugos institucijos atestuoti asmenys suteikė 194 konsultacijas ir 83 informavimo paslaugas.

**Atvejo vadybos ir socialinio darbo su šeimomis paslaugos. Tikslai:** teikti atvejo vadybos paslaugas Kėdainių r. savivaldybėje; teikti bendrąsias ir specialiąsias socialines paslaugas pagalbos stokojančioms šeimoms Kėdainių mieste; teikti paslaugas Kėdainių pagalbos šeimai centro laikino apgyvendinimo namuose motinoms ir vaikams; teikti vaikų dienos centro paslaugas vaikams; vykdyti metodinį socialinio darbo su šeimomis koordinavimą Kėdainių r. savivaldybėje. 2019 m. sausio mėn. atvejo vadybos paslaugos teiktos 327 Kėdainių rajone gyvenančioms šeimoms, 2019 m. gruodžio mėn. paslaugos teiktos 337 šeimoms. 2019 m. sausio 1 d. – 2019 m. gruodžio 31 d. laikotarpiu Kėdainių mieste 66 šeimoms paslaugų teikimas buvo nutrauktas, 69 šeimoms pradėtos teikti socialinės priežiūros paslaugos. 2019 m. gruodžio 31 d. duomenimis, Centro socialinės darbuotojos darbui su šeimomis teikė socialinės priežiūros paslaugas 133 Kėdainių miesto šeimoms, kuriose auga 253 vaikų. 2019 m. sausio 1 d. – 2019 m. gruodžio 31 d. laikotarpiu Kėdainių mieste 81 šeimai paslaugų teikimas buvo nutrauktas, 69 šeimoms pradėtos teikti socialinės priežiūros paslaugos. Šeimoms teiktos paslaugos (2019 m. sausio 1 d. – 2019 m. gruodžio 31 d. laikotarpiu): informavimas, konsultavimas – 6408 kartus; tarpininkavimas ir atstovavimas – 647 kartus; kasdienio gyvenimo įgūdžių ugdymas ir palaikymas – 1723 kartus; darbinių įgūdžių ugdymas – 298 kartus, asmens higienos paslaugų organizavimas – 87 kartus; aprūpinimas būtiniausiais rūbais ir avalyne – 207 kartus, sociokultūrinės paslaugos – 16 kartų. Suteikta parama baldais, buitine technika, namų apyvokos daiktais – 67 kartus. Teikiama parama maisto produktais, gautais labdaros-paramos būdu. Laikino apgyvendinimo namuose motinoms ir vaikams(toliau – LAN) teikiamos bendrosios ir socialinės priežiūros paslaugos. 2019 metais, iš LAN paslaugas gavusių šeimų, dėl motinų priklausomybės žalingiems įpročiams ir negebėjimo užtikrinti vaikų saugumą, laikinajai globai vaikų paimta nebuvo.

Informacija apie LAN klientų skaičiaus kitimą per 2019 metus

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Atvyko per 2019 m. | | Išvyko per 2019 m. | | Paslaugų gavėjų skaičius  2019 m. gruodžio 31 d. duomenimis/iš viso paslaugą gavo per 2019 metus | | Patekimo į namus priežastys | | |
| Smurtas šeimoje | Socialinių įgūdžių stoka | Kitos priežastys |
| Motinų | Vaikų | Motinų | Vaikų | Motinos | Vaikai | 1 | 6 | 13 (liga, priklausomybės) |
| 11 | 21 | 15 | 19 | 20 | 32 |

Surengta 10 metodinių pasitarimų kaimiškųjų seniūnijų socialiniams darbuotojams (darbui su šeimomis), kuriuose dalyvavo įvairių institucijų atstovai. Stiprinama socialinių paslaugų šeimoms teikimo kokybė tobulinant darbuotojų kompetencijas planuojant ir teikiant paslaugas šeimoms. Organizuojamas kvalifikacijos tobulinimo procesas. Vaikų dienos centrą lankė vidutiniškai 20 vaikų, paslaugų kokybę užtikrino LR Socialinės apsaugos ir darbo ministerijos finansuotas vaikų dienos centro projektas. Šio projekto lėšomis vaikams užtikrintas dalinis maitinimas, sudarytos sąlygos vaikams dalyvauti edukacinėse pažintinėse išvykose bei užsiėmimuose. Įsigyta prekių veiklai.

**Kompleksinės paslaugos šeimai Kėdainių rajono savivaldybėje. Tikslas: paslaugų šeimoms prieinamumo didinimas.** Nuo 2018 m. kovo 1 d. kartu su Kėdainių rajono Moterų krizių centru vykdomas projektas „Kompleksinių paslaugų šeimai teikimas Kėdainių rajono savivaldybėje“ Nr. 08.4.1-ESFA-V-416-16-0001, finansuojamas Europos socialinio fondo agentūros.

2019 m. sausio 1 – gruodžio 31 d. projektinėje veikloje dalyvavo 334 dalyviai (iš viso buvo planuota suteikti paslaugas 400 dalyvių per ketverius metus). Nuo 2018 m. kovo 1 d. iki 2019 m. gruodžio 31 d. projekte dalyvavo 664 dalyviai iš visos Kėdainių rajono savivaldybės. Per 2019 metų laikotarpį projekto sklaida vykdyta 5 kartus. Projekto veiklos pagerino paslaugų šeimai kokybę Kėdainių rajono savivaldybėje.

**III SKYRIUS**

**ŽMOGIŠKŲJŲ IŠTEKLIŲ VALDYMAS**

**Žmogiškieji ištekliai.** 2019 m. sausio 1 d. – 2019 m. gruodžio 31 d. laikotarpiu darbuotojų skaičius pakito nuo 76 iki 79. Iš viso 73,46 etato. 2019 m. gruodžio 31 d. duomenimis: administracija - 4 etatai, kiti specialistai – 4,50 etato, ūkinio personalo – 3,5 etato; socialinę globą teikiančių darbuotojų - 34,96 etato, Globos centro specialistų – 8 etatai, atvejo vadybininkų – 6,5 etato, socialinių darbuotojų (darbui su šeimomis) – 7 etatai, socialinių darbuotojų padėjėjų laikino apgyvendinimo namuose – 4 etatai, vaikų dienos centro specialistų – 1 etatas. Įgyvendinant projektą „Kompleksinių paslaugų šeimai teikimas Kėdainių rajono savivaldybėje“, įstaigoje dirba bendruomeninių šeimos namų koordinatoriaus, 1etatas. 89 % tobulino darbuotojų kvalifikaciją, išklausė 3849 mokymų valandas.

**IV SKYRIUS**

**FINANSINIŲ IŠTEKLIŲ VALDYMAS**

Biudžetinės įstaigos išlaidos per 2019 metus. Savivaldybės biudžeto lėšos

|  |  |  |  |  |  |
| --- | --- | --- | --- | --- | --- |
| Eil.  Nr. | Išlaidų pavadinimas | Patvirtintas planas (tūkst.) | Gauti asignavimai (tūkst.) | Kasinės išlaidos (tūkst.) | Įvykdymas, proc. |
| 1. | Darbo užmokestis | 611,2 | 611,2 | 611,2 | 100 |
| 2. | Socialinio draudimo įmokos | 8,6 | 8,6 | 8,6 | 100 |
| 3. | Kvalifikacijos kėlimas | 1,8 | 1,8 | 1,8 | 100 |
| 4. | Medikamentai | 0,4 | 0,4 | 0,4 | 100 |
| 5. | Ryšių paslaugos | 1,5 | 1,5 | 1,5 | 100 |
| 6. | Komunalinės paslaugos | 25,9 | 25,9 | 25,9 | 100 |
| 7. | Transporto išlaidos | 5.6 | 5.6 | 5.6 | 100 |
| 8. | Informacinių technologijų išlaidos | 4,2 | 4,2 | 4,2 | 100 |
| 9. | Materialiojo turto remonto išlaidos | 3,4 | 3,4 | 3,4 | 100 |
| 10. | Kitos prekės ir paslaugos | 64,8 | 64,8 | 64,8 | 100 |
| 11. | Transporto priemonių įsigijimas | 19,0 | 0 | 0 | 0 |
| 12 | Darbdavių socialinė parama pinigais | 1,4 | 1,4 | 1,4 | 100 |
|  | **VISO:** | **747,8** | **728,8** | **728,8** | **97,5** |

Savivaldybės biudžeto išlaidų sąmata 2019 metais įvykdyta 97,5 %. Darbo užmokesčio ir socialinio draudimo sąnaudos sudarė 85,0 %, komunalinių paslaugų sąnaudos 3,6 %, kitoms prekėms ir paslaugoms 8,9% biudžeto išlaidų sąmatos. Visos lėšos panaudotos tikslingai ir racionaliai. Dėl užsitęsusios viešųjų pirkimų procedūros nepanaudotos transporto įsigijimui skirtos lėšos. Šios lėšos perkeliamos į 2020 metų biudžetą, ir per 2020 m. pirmąjį ketvirtį planuojamos panaudoti. Globos išmokos naudojamos: vaikų maitinimui, maistpinigiai globėjams (45,3 proc.), aprangos ir patalynės (4,6 proc.), medikamentų, vaistų įsigijimui (5,2 proc.), įvairioms prekėms vaikams (6,4 proc.), kurui (0,3proc.), informacinių technologijų ir paslaugų įsigijimui (0,2 proc.), kitoms prekėms ir paslaugoms (13,9 proc.), kišenpinigių mokėjimui, paslaugoms už ugdymą darželiuose, vaikų gyvybės draudimo įmokoms. Pašalpų gavėjai (Budintys globotojai) - 24,1 proc.). Alimentų už vaikų išlaikymą metų pradžioje likutis sudarė 5176,77 Eur. Surinkta per 2019 metus ir pervesta į Kėdainių savivaldybės biudžetą 8600,78 Eur. Susigrąžinta ir panaudota 13422,72 tūkst. Eur, apmokant už maisto produktus, sunaudotus vaikų maitinimui, maistpinigių išmokėjimui globėjams (9,3 tūkst. Eur), transporto išlaidoms, kurui (0,01 tūkst. Eur.), vaikų aprangai, avalynei (1,7 tūkst. Eur), prekėms, paslaugoms (2,4 tūkst. Eur). Visos gautos lėšos panaudotos vaikų išlaikymui. Likutis nepanaudotų lėšų 2020 metams sudaro 354,83 Eur, kadangi alimentai buvo gauti 2019 m. gruodžio mėnesio pabaigoje. Šios lėšos bus naudojamos 2020 metais vaikų poreikiams.

Biudžetinės įstaigos gautų tikslinių lėšų išlaidos per 2019 metus

|  |  |  |  |
| --- | --- | --- | --- |
| Eil.  Nr. | Lėšų šaltiniai | Gauta  (tūkst. Eur.) | Išlaidos  (tūkst. Eur.) |
| 1. | Valstybės biudžeto lėšos | 206,1 | 206,1 |
| 2. | Savivaldybės biudžeto lėšos (įstaigos pagrindinei veiklai ir kompensuojamoms kelionės išlaidoms) | 730,0 | 730,0 |
| 3. | Kiti šaltiniai (alimentai) | 13,4 | 13,4 |
| 4. | Kiti šaltiniai (parama/labdara) | 2,6 | 2,6 |
| 5. | Kiti šaltiniai (globos išmoka) | 72,9 | 72,9 |
| 6. | Kiti šaltiniai (tikslinis globos išmokos priedas) | 11,4 | 11,4 |
| 7. | Kiti šaltiniai (vaiko pinigai) | 7,2 | 7,2 |
| 8. | Valstybės vaiko teisių apsaugos ir įvaikinimo tarnyba prie SADM projektas „Šeimos modelio bendruomeninių globos namų paslauga vaikams, netekusiems tėvų globos, ir jų šeimoms Kauno regione“ | 43,8 | 43,8 |
| 9. | Valstybės vaiko teisių apsaugos ir įvaikinimo tarnyba prie SADM, projektas „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra“ Nr. 08.4.1-ESFA-V-405-02-0001“. | 66,0 | 66,0 |
| **VISO:** | | **1153,40** | **1153,40** |

**Centro įsiskolinimai.** Bendra įsiskolinimų suma Socialinio draudimo fondui -0 Eur, darbuotojams – 0 Eur, skolos tiekėjams už prekes ir paslaugas - 13816,87 Eur. Įsiskolinta už už einamąjį 2019 m. gruodžio mėn., kadangi sąskaitos gaunamos už gruodžio mėn. tik kitų metų sausį. Taip pat įsiskolinimai susidarė dėl to, kad gaunamos vaiko globos išmokos pakanka tik maisto produktams, mitybos kaina sudaro 5 Eur vienam vaikui per dieną, per mėnesį tai vidutiniškai sudaro 150 Eur.

**Parama.** Paramos lėšos pinigais yra kaupiamos Centro paramos lėšų sąskaitoje. 2019 m. sausio 1 d. jos sudarė 3831,40 Eur. Per metus piniginės įplaukos sudarė 2599,63 Eur, išlaidos sudarė 2482,99 Eur. 2019 m. gruodžio 31 d. duomenimis, likutis paramos lėšų sąskaitoje sudarė 3948,04 Eur.

Informacija apie paramos gavimą per 2019 metus

|  |  |  |  |  |
| --- | --- | --- | --- | --- |
| Piniginė parama (įskaitant 2 % GPM paramą) | Maisto produktai | Rūbai,  avalynė | Kanceliarinės  ir kitos prekės, menkavertis turtas | Iš viso gauta paramos,  tūkst. Eur |
| 2599,63 | 9096,09 | 2150,11 | 424,76 | 14270,59 |

**Projektinė veikla.** 2019 metais įgyvendinti 4 trumpalaikiai projektai, kurių metu pritraukta 6981 Eur, iš jų 4684 Eur iš Socialinės apsaugos ir darbo ministerijos, vaikų dienos centro veiklai finansuoti. Centre vykdomi 3 tęstiniai projektai, finansuojami ES struktūrinių fondų lėšomis.

**V SKYRIUS**

**ĮSTAIGOS PARTNERYSTĖS IR BENDRADARBIAVIMO VALDYMAS**

Plėtojant bendradarbiavimą socialinių paslaugų teikimo procese, 2019 m. pasirašytos 8 bendradarbiavimo sutartys su šiais partneriais, iš jų 3 ne Kėdainių r. savivaldybės įstaigos, viena iš jų tarptautinė organizacija. Plėtojant partnerystę, siekiama socialinių paslaugų kokybės. Su socialiniais partneriais, su kuriais jau buvo užmegzti ryšiai, toliau plėtojami ryšiai.

**VI SKYRIUS**

**ĮSTAIGOS PROBLEMOS IR JŲ SPRENDIMAS**

Nepakanka lėšų globojamų (rūpinamų) vaikų būtiniausių poreikių tenkinimui skiriamos globos išmokos, kuri sudaro 152 Eur, jos pakanka tik vaikų maisto produktams įsigyti. Vaikų ugdymui, užimtumui, rūbams, avalynei, higienos priemonėms, patalynei, kitam minkštam inventoriui, medikamentams, paslaugoms lėšų įstaiga neturi, todėl susidaro įsiskolinimai. Globojamų (rūpinamų) vaikų vasaros poilsiui ir užimtumui lėšų nėra, ši veikla užtikrinama rengiant projektus, pasitelkiant rėmėjų lėšas.

Nepakanka lėšų savivaldybės biudžeto lėšomis išlaikomų socialines paslaugas teikiančių darbuotojų kvalifikacijos tobulinimo procesui. Dėl šios priežasties 2019 metais socialinę globą teikiantiems darbuotojams supervizijos paslauga nebuvo suteikta.

Siekiant racionaliai naudoti lėšas, planuojama praplėsti įstaigos teritorijoje esančio garažo plotą, kad būtų galima statyti 2 automobilius. Taip būtų taupomos išlaidos automobilių laikymui mokamoje aikštelėje, išspręstas automobilio racionalaus naudojimo klausimas.

Direktorė Sandra Sagatienė

Ataskaitai pritarta 2020 m. sausio 30 d. visuotinio susirinkimo Nr. 1 metu.